# Félix Vallotton
| Félix Vallotton |

|  | Grabom - Le Bain au soir d'été - La Blanche et la Noire - Femme se coiffant - La Viande et les Œufs |

| Félix Vallotton |

|  | Grabom - Le Bain au soir d'été - La Blanche et la Noire - Femme se coiffant - La Viande et les Œufs |

| Tuveli icde Lingeropa |

| Tuveli icde Arotieva |


Félix Vallotton
{{Korikaf kroj|korik=Félix Vallotton|evleem=1865-1925|kira=[[Swiza]]f az francaf lingesik}}
{{Teliz toza}}
'''Félix Vallotton''' tir lingesik is gretcasik is balumasik is yambaf malyopasik is berpotik. 

== Blirizva ==
Félix Édouard Vallotton ba [[1865|28/12/1865]] koe [[Lausanne]] koe [[Swiza]] koblir lize gadikye va neladolexe gedir. In va pulukaca vayar aze gu Latinava is Ellasava zo dobar, exaksason va griva mu yambeem is lingeropa. Félix Vallotton ko [[Paris]] lapir lize dene Julian Cultim raver&nbsp;; kalion zo tcalar nume va jupekana denfira va Yambafa Bema bak 1883 elicer. Bal tilderugal ko Swiza belon dimdenlapir lize va jontik swizaf yambik (&nbsp;Biéler is Reichlen is Gaulis is Blancpain ikz-&nbsp;) rungruper, ise va [[Charles Maurin]] is Félix Jasinski dere tunar. Va delt skeur. Inafa yamba gu taveyena [[Lingeropafa cultimeva|cultimeva]] va int loloviele tunuyackar.

Yambik tir erbargekirapaf. Dene Meruptesikaf Bontay ( 1891 ) taneatomon wonar. Moi 1890 va inta toz gretcar ise va gretcaks kan ''eau-forte'' ckane skur, malgrupeson va Rembrandt is Millet. Inafa mana toltuwarzara va bate savsafe ckane jupar da in kalion walvedeyon zo tufiuntar, dum yambik vabdue wituca.

Tis nik ke Vuillard is Bonnard is Maurice Denis, va [[Nabi lingeropafa serna|Nabi]] rijay denfir aze vanpir dalaf yunkesik va ''Revue Blanche'' virda. Bak 1899 va nazbeikya ke Alexandre Bernheim zolonaf trutcadolesik kurer, numen batcoba va klepaviank tcalar. Batvielu va lingeropa ektudar, i va taneafa kubla.

Bak 1900 gu [[Franca]] zo tuvedeyotar. Inafa yamba va prostewa me joar voxe kan gijarotifa zikesa keska romplekur, is kan lana luistava lize odjafa uka gu losizuntasa kseva fereon kevaxasa vox dile mekramafa zo goated. Tison loeke meruptes, va anulaf martig bad konaka tanda buner. Ostik Félix Vallotton tir sporgaf zovdasik, va balumaropa yovar, ise suter&nbsp;: yambaf malyopaks is berpot is wenyaxa is vayarundeks is pone ikz-.

Birgaf vox skeus, undesaf is dreldaf, ayafimaf nek brostasaf, jugemes va kaluca vox va int farius gu meja, bat ayik tir birtaf lidamen inafa yamba tir grupeafa nekev laviafa opeluca. Tiyir ke targaf yambikaf rijay ise va kota walvedeyafa wonara pakeyer, don taneaf Muvugalaf Bontay bak 1903 az koe [[Wien]] (&nbsp;[[Ostera]]&nbsp;) lize va mon sanoya trutca atoeyer nume gan [[Gustav Klimt]] is Hödler zo sendayar.

Vallotton jontikviele koyar, koe [[Germana]] is [[Nederlanda]] is [[Sveriga]] is [[Italia]] ikz-. Bak 1909 do Vuillard is Bonnard is Denis is Roussel va zabdura va Ranson Cultim paker edje Künstlerhaus tcila koe Zürich va taneafa inon varon ektudana wonara grustar. Ara wonara radimifid.

Bak idulugal ke 1914 ba daktera va geja, Vallotton koe Honfleur tigir. Wetce kuranik djusegur voxe nope klaa zo vewar. Bak 1917 va redjel worar numaze ta trutca vas gejaf patectoy zo koswar. Tici [[Taneafa Tamavageja|Gejapa]] kali 1924 va konaka koyara koe gola ke Franca bokar, ware lingeson edje vanpir loloon akoles.

Bak 1925 Félix Vallotton koe [[Paris]] tcobatanon zo koropexer. Ba [[1925|29/12/1925]] nope tcobara moion mulufter, tison tevsandaf.

== Dere rupec ==
{{GKT|[[Trutceem ke Vallotton]]}}
{{GKT|[[Swizaf lingesik]]}}

== Stragela ==
{{VallottonStragela2}}
{{Vuestexeem}}
{{Teliz_toleaf_briz}}
{{Lingesik
| yolt = Félix Vallotton
| ewava = Vallotton-Autoportrait.jpg
| pebuda = Félix Vallotton, mivdelt, 1897
| koblira = [[1865|28/12/1865]]
| koblixo = [[Lausanne]], [[Swiza]]
| awalkera = [[1925|29/12/1925]]
| awalkexo = [[Neuilly-sur-Seine]], Franca
| vedeyot = [[Swiza]] az [[Franca]]
| eba = [[:Category:Lingeropa|Lingeropa]]
| serna = [[Liteva]], [[Nabi lingeropafa serna|Nabi]] lizor
| grabom = <br>
*''Le Bain au soir d'été''
*''La Blanche et la Noire''
*''Femme se coiffant''
*''La Viande et les Œufs''
}}
{{Tuveli:Lingeropa teliz|}}{{Tuveli:Arotieva teliz|}}
[[Iyeltak:Vallotton_Das_Bad_Sommerabend_1892.jpg|thumb|right|upright|''Le Bain au soir d'été'' (&nbsp;[[Kolavara ba idulugalaf siel (trutca ke Vallotton)|Kolavara ba idulugalaf siel]]&nbsp;), 1892]]
[[Iyeltak:Félix_Vallotton,_1900_-_Femme_se_coiffant.jpg|thumb|right|upright|''Femme se coiffant'' (&nbsp;[[Ayikya usukotasa (trutca ke Vallotton)|Ayikya usukotasa]]&nbsp;), 1900]]
[[Iyeltak:La Blanche et la Noire - Félix Vallotton - 1913.jpg|thumb|right|upright|''La Blanche et la Noire'' (&nbsp;[[Batakikya is ebeltikya (trutca ke Vallotton)|Batakikya is ebeltikya]]&nbsp;), 1913]]
[[Iyeltak:Félix_Vallotton,_1918_-_La_viande_et_les_œufs.jpg|thumb|right|upright|''La Viande et les Œufs'' (&nbsp;[[Atela is ato (trutca ke Vallotton)|Atela is ato]]&nbsp;), 1918]]
{{Teliz_tena}}
[[Loma:Lingeropa|Vallotton (Félix)]]
[[Loma:Swizaf lingesik|Vallotton (Félix)]]
[[Loma:Arotievik|Vallotton (Félix)]]
{{#invoke:Interwiki|interwiki|qid=Q123740}}
[{"title": "| F\u00e9lix Vallotton |", "data": {"Koblira": "28/12/1865, \u00b7 Lausanne, Swiza", "Awalkera": "29/12/1925, \u00b7 Neuilly-sur-Seine, Franca", "Vedeyot": "Swiza az Franca", "Eba": "Lingeropa", "Serna": "Liteva, Nabi lizor"}}]